زوٗگؠ یار

زوٗگؠ یار چھُ ہِندوستان کس مرکزی زیر انتظام علاقہٕ جموں و کشمیر کس ضِلہٕ وَرمُل ہک اَکھ گام۔

جُغرافی

زوٗگؠ یار چھُ نارو کِس باگ واقعہٕ یَتھ أنٛدؠ پٔکھؠ شیری، فتح گڑھ، بَڈمُل تہٕ زندفاران گامَو سٟتہِ ؤلِتھ چھِ۔ شُمالَس طرفہٕ چھُ زوٗگؠ یار دٔریاو جہلِم پؠٹھٕ 1 کِلومیٹر تہٕ جنوٗبَس طرفہٕ چھُ پیر پنجال سلسلُک پہاڑ۔ زوٗگؠ یار چھُ وَرمُل قصبہٕ پؠٹھٕ تَقریٖبَن 8 کلوٗمیٹر دوٗر۔

زوٗگؠ یارس مَنٛز چھِ ترٛےٚ محلہٕ: بۄنپور، منٛزپور تہٕ شالٹینٛگ۔ زوٗگؠ یار مَنٛز چھِ ترےٚ مسجدِ شریف، پرؠتھ محلس مَنٛز اَکھ۔ مسجِدَو مَنٛز چھِ اَکھ جامعہ مسجِد گوسیا علیہی رحمہ یۄس بونپورہَس مَنٛز واقع چھِ۔

زوٗگؠ یار سٕنٛز ماجہٕ زؠو چھےٚ کٔشیٖری، وونہِ گو٘ اُردوٗ تہٕ انٛگریٖزی زَبان تہِ چھِ وارِیاہ بولن وٲلؠ۔

زوٗگؠ یارس مَنٛز چھُ اَکھ تٲلیٖمی اِدارٕ گورنمنٹ مڈل سکوٗل، سید قمر الدین صاحب علی رحمہ سُنٛد مزار تہٕ خٲرٲتی اِدارٕ موسیٰ بیت المال زوٗگؠ یار۔

حَوالہٕ

زٲژ:وَرمُل ضِلس منٛز گام